LIITE 4

SÄHKÖISTEN JA FOTOMETRISTEN OMINAISUUKSIEN MITTAUSMENETELMÄ

Kaikkien sellaisten luokkien LED-valonlähteet, jotka on varustettu integroidulla jäähdytyslevyllä, on mitattava ilmavirrattomassa ympäristössä niin, että lämpötila on 23 ± 2 °C, Mittauksia varten on säilytettävä tietosivuilla määritelty vähimmäiskokoinen tyhjä tila.

Kaikkien sellaisten luokkien LED-valonlähteet, joille on määritelty lämpötila Tb, on mitattava vakiinnuttamalla pisteen Tb lämpötila luokan tietosivulla määriteltyyn lämpötilaan.

Jos liitteessä 1 esitetyllä asianomaisella tietosivulla määritellään suurin testauslämpötila, on tehtävä lisämittauksia korkeissa lämpötiloissa käyttäen tämän liitteen kohdassa 5 kuvattua menetelmää.

1. VALOVIRTA

1.1 Valovirta mitataan integraalimenetelmällä

a) integroidun jäähdytyslevyn tapauksessa 1 minuutin ja 30 minuutin toiminnan jälkeen; tai

b) kun lämpötila pisteessä Tb on vakiintunut.

1.2 Valovirta-arvojen, jotka on mitattu

a) 30 minuutin toiminnan jälkeen; tai

b) kun lämpötila pisteessä Tb on vakiintunut,

on täytettävä vähimmäis- ja enimmäisvaatimukset.

Tapauksessa a) arvon on oltava 100–80 prosenttia yhden minuutin toiminnan jälkeen mitatusta arvosta, ellei tietosivulla muuta vaadita.

1.3 Mittaukset tehdään asianomaisella testijännitteellä ja asianomaisen jännitealueen vähimmäis- ja enimmäisarvoilla. Jollei tietosivulla tiukemmin määritellä, valovirran arvo ei saa poiketa vaihteluvälin raja-arvoilla seuraavassa esitettyä enemmän.

Nimellisjännite Vähimmäisjännite Enimmäisjännite 6 6,0 7,0 12 12,0 14,0 24 24,0 28,0 Vastaava valovirran toleranssi (*1) ± 30 % ± 15 %

2. NORMALISOITU VALOVOIMA / KUMULATIIVINEN VALOVOIMA

2.1 Valovoiman mittaukset aloitetaan

a) integroidun jäähdytyslevyn tapauksessa 30 minuutin toiminnan jälkeen tai

b) siinä tapauksessa, että asianomaisella tietosivulla on määritelty piste Tb, sen jälkeen, kun lämpötila on vakiintunut tässä pisteessä Tb.

2.2 Mittaukset tehdään asianomaisella testijännitteellä.

2.3 Testinäytteen normalisoitu valovoima lasketaan jakamalla tämän liitteen kohtien 2.1 ja 2.2 mukaisesti mitattu valovoiman jakautuminen tämän liitteen kohdan 1.2 mukaisesti määritetyllä valovirralla.

2.4 Testinäytteen kumulatiivinen valovirta lasketaan CIE:n julkaisun 84-1989 kohdan 4.3 mukaisesti integroimalla kohtien 2.1 ja 2.2 mukaisesti mitatut valovoiman arvot avaruuskulman ympäröivässä kartiossa.

3. VÄRI

Kun säteilevän valon väri mitataan samojen ehtojen mukaisesti kuin ne, jotka kuvataan tämän liitteen kohdassa 1.1, myös sen on oltava valoa koskevien raja-arvojen mukainen.

4. VIRRANKULUTUS

4.1 Mitataan virrankulutus samojen ehtojen mukaisesti kuin ne, jotka kuvataan tämän liitteen kohdassa 1.1, soveltamalla tämän säännön kohdan 3.3.3 vaatimuksia.

4.2 Virrankulutus mitataan asianomaisella testijännitteellä.

4.3 Saatujen arvojen on täytettävä asianomaisella tietosivulla asetetut vähimmäis- ja enimmäisvaatimukset.

5. FOTOMETRISET MITTAUKSET, KUN SUURIN TESTAUSLÄMPÖTILA ON MÄÄRITELTY

5.1 Lämpötila ja lämpötila-alue

5.1.1 Kohtien 5.3, 5.4 ja 5.5 mukaiset fotometriset mittaukset on tehtävä korkeissa lämpötiloissa T siten, että lämpötilaa nostetaan portaittain enintään 25 °C kerrallaan ja LED-valonlähdettä käytetään keskeytyksettä.

5.1.1.1 Kun kyse on LED-valonlähdeluokista, joissa valonlähde on varustettu integroidulla jäähdytyslevyllä, lämpötila-alueen alaraja on 23 ± 2 °C ja yläraja liitteessä 1 esitetyllä asianomaisella tietosivulla määritelty suurin testauslämpötila. Tällöin on säilytettävä asianomaisella tietosivulla määritelty vähimmäiskokoinen tyhjä tila ja annettava valonlähteen olla toiminnassa 30 minuuttia aina ympäristön lämpötilan kunkin nostamisen jälkeen.

5.1.1.2 Kun kyse on LED-valonlähdeluokista, joissa on määritelty lämpötila Tb, lämpötila-alueen alaraja on liitteessä 1 esitetyllä asianomaisella tietosivulla määritelty lämpötila Tb ja yläraja asianomaisella tietosivulla määritelty suurin testauslämpötila. Lämpötilan pisteessä Tb on tällöin annettava vakiintua ennen kutakin mittausta.

5.2 Jännite

Mittaukset tehdään asianomaisella testijännitteellä.

5.3 Valovoiman ja värikoordinaattien mittaussuunta

Kaikki valovoiman arvot ja värikoordinaatit kohdassa 5.1 määritellyllä lämpötila-alueella voidaan mitata samassa suunnassa. Suunnan on oltava sellainen, että valovoima ylittää arvon 20 cd kaikissa mittauksissa.

5.4 Valovoiman arvot korkeissa lämpötiloissa

Valovirran arvot kohdassa 5.1 määritellylle lämpötila-alueelle sijoittuvissa korkeissa lämpötiloissa T voidaan laskea korjaamalla tämän liitteen kohdan 1.2 mukaisesti mitattu valovirran arvo soveltamalla siihen kohdassa 5.3 kuvattujen valovoiman arvojen suhdetta seuraavissa lämpötiloissa mitattuun valovoiman arvoon:

a) 23 °C integroidun jäähdytyslevyn tapauksessa

b) Tb, kun lämpötila Tb on määritelty.

5.5 Värin vaihtelu

Värin vaihtelu on kaikkien väripisteiden (värikoordinaattien x, y määrittelemät) suurin poikkeama kohdassa 5.1 määritellylle lämpötila-alueelle sijoittuvissa korkeissa lämpötiloissa T suhteessa väripisteeseen (x0, y0) lämpötilassa

a) 23 °C integroidun jäähdytyslevyn tapauksessa: max{√[(x(T) – x0(23 °C))2 + (y(T) – y0(23 °C))2]}

b) Tb, kun lämpötila Tb on määritelty: max{√[(x(T) – x0(Tb))2 + (y(T) – y0(Tb))2]}.

(*1) Valovirran enimmäispoikkeama vaihteluvälin raja-arvoilla lasketaan käyttämällä testijännitteellä mitattua valovirtaa. Valovirran on oltava pääosin yhtenäinen testijännitteen ja jännitealueen raja-arvojen välillä.